L’estiu arriba aquest dissabte a la Falla Mendizábal
2025-07-24

La comissió de la Falla Mendizábal celebrarà aquest dissabte, 1 de juliol, l’arribada de l’estiu amb una jornada festiva oberta als seus fallers i als veïns i veïnes de Burjassot que es vulguen passar per la mateixa.

La festa d’estiu de la Falla, amb temàtica esportiva, començarà a les 10:30 hores, moment en el qual grans i xicotets es divertiran de valent amb els inflables aquàtics. Per a reposar forces, la primera part del quinto i tapa, a preus populars. Quinto i tapa que també arribaran a partir de les 18 hores, acompanyats d’entrepans, també a preus populars.

Per a finalitzar el dissabte festiu, Rafa Maera serà l’encarregat, a partir de les 23 hores, del fi de festa.

A més, anar disfressat de la temàtica escollida, els esports, tindrà premi. I, durant la jornada, es vendrà una rifa el guanyador de la qual es podrà emportar a casa una samarreta signada pels jugadors del València Cf.